Lolland-Falsters Stifts-Tidende, 1835-04-24
J dette Blad af 3die Octbr. f. A. havde vi, efter Kjøbenhavnsposten, en Meddelelse om, at der fra vedkommende Regjerings Side var indløben Reqvisition angaaende Udlevering af nogle Flygtninger, der, forfulgte for Mistanke og politiske Forseelser, havde taget Ophold i vort Fædreland. Senere erfaredes, at denne Reqvisition dog kun angik tvende Mistænkte, og at det Forefaldne var udgaaet fra den preussiske Regjering, som selv havde frafaldet Paastanden om Udlevering af den ene af de ommeldte Flygtninger, der var født Preusser. Den anden derimod var vor Landsmand og saaledes beretter Bladet "Fædrelandet hedder Carl August Hoffbauer. Han er en Søn af Saarlæge, Doctor Joh. Hoffbaner i Nordhausen, i Kongeriget Preussen, og født i Hirschholm den 3die Mai 1810. Moderen, Caroline Jæger, er Dansk af Fødsel, og Faderen var, paa den Tid Sønnen blev født, bosat her i Landet, som ansat Overchirurg i den kongel. Søetats Tjeneste. Først i Aaret 1816, da Sønnen var 6 Aar gammel, forlod Faderen Danmark og gik til Nordhausen, hvor han nedsatte sig som Læge. Efter at den tydske Forbundsdags Beslutninger af 28de Mai 1832 vare blevne publicerede, holdt den unge Hoffhauer (som da studerede i Würzburg, i Kongeriget Bayern) i August Maaned f. A. i den saakaldte GuttenbergerSkov ved Würzburg en Tale, i hvilken har i bittre Udtryk dadlede disse Foranstaltninger. Dette drog den Følge efter sig, at han maatte flygte, og omsider indtraf til Kjøbenhavn i Julii Maaned f. A., hvor han strax lagde sig efter det danske Sprog og havde allerede begyndt at freqventere medieinske og chirurgiske Forelæsninger, da han af de kongel, preussiske Autoriteter blev reqvireret anholdt og udleveret, hvilket foranledigede, at han blev arresteret af Kjøbenhavns Politi den 11 September dernæst, men i Arresten behandlet med al Humanitet. Efter at der nu i længere Tid er underhandlet om hans Udlevering, underretter Kjøbenhavnspostens, at saadan Udlevering vel er foregaaet, i Følge derom fra den preussiske Regjerings Side skeet Reqvisition, men med den udtrykkelige Betingelse, at vor Landsmand i Preussen ikkun forhøres og confronteres med de i samme Sag implicerede Jndivider. Efter endt Undersøgelse for hvilken der dog ikke er fastsat nogen bestemt Tidsfrist – vil Hoffbaner saaledes blive tilbageleveret til den danske Autoritet, fra hvilken hans Udlevering fandt Sted. J Stettin blev han, ved Ankomsten dertil, af Hr. Politiassistent Gad afleveret til Stadens Politimester, og en preussisk Politi=Jnspector fulgte med ham derfra til Berlin." Bladet Fædrelandet, yttret i denne Anledning, at Regjeringen nok vil sørge for, at Undersøgelsen ikke selv vorder en Afstraffelse, og at den (Hoffbaner), der engang aandede Fædrelandets frie Luft, og ved ingen der begaaet Brøde havde gjort sig uværdig dertil, ogsaa vil blive gjengivet til Fædrelandet; sørge for, at den med Undersøgelsen forbundne Detention ikke nedbryder hans Sjæls- og Legemskræfter, som han maa kunne indvie til Fædrelandets Tjeneste, for at afbetale det den Gjæld, som han i sin Fødselsstund indgik, og som han, ved at vende tilbage til Fædrelandet, erklærede at ville betale."J disse Dage er 1ste residerende Capellan ved Bremerholms Menighed, H. C. Michelsen, ved Døden afgaaet. Formedelst svageligt Helbred havde han i Sinde for nogle Aar siden at søge Afsked fra sit Embede, men erholdt senere Tilladelse til at lade det besørge ved en Capellan, hvorpaa han flyttede til Vordingborg, hvorhan døde, 66 Aar gammel. Han har erhvervet sig et Navn i Literaturen, og var i sin Tid en flittig Medarbeider i "Borgervennen; hans Skrivter ere meget gavnlige og fattelige for Almuestanden. (Kbhpst.)